**O B R A Z L O Ž E N J E**

**Polugodišnjeg izvještaja o izvršenju Financijskog plana DV Ćok Tkon od 01.01. do 30.06.2023. godine**

Pravilnikom o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/2023), propisano je da Polugodišnji izvještaj o izvršenju financijskog plana sadrži:

1. Opći dio financijskog plana koji čini Račun prihoda i rashoda i Račun financiranja,

2. Posebni dio financijskog plana po programskoj klasifikaciji,

3. Obrazloženje ostvarenja prihoda i primitaka, rashoda i izdataka,

4. Izvještaj o zaduživanju na domaćem i stranom tržištu novca i kapitala,

|  |
| --- |
| **Opći dio financijskog plana** |

Opći dio financijskog plana u Polugodišnjem izvještaju o izvršenju financijskog plana za razdoblje od 01.01. do 30.06.2023. godinu iskazuje prihode i primitke te rashode i izdatke navedenog razdoblja, a prezentira se slijedećim izvještajima:

* Izvještaj o izvršenju financijskog plana
* Prihodi i rashodi prema ekonomskoj klasifikaciji
* Prihodi i rashodi prema izvorima financiranja
* Rashodi prema funkcijskoj klasifikaciji
* Račun financiranja prema ekonomskoj klasifikaciji
* Račun financiranja prema izvorima financiranja

Prihodi poslovanja za izvještajno razdoblje od 01.01. do 30.06.2023. godine iznose **54.834,61 eur**. Prihodi od prodaje nefinancijske imovine i primici o zaduživanju u izvještajnom razdoblju nisu ostvareni.

Ukupni prihodi za 2023. godinu planirani su u iznosu od 116.508,11 eur. Ostvareni prihodi za navedeno razdoblje u odnosu na godišnji plan iznose 47,07%.

Pomoći od subjekata unutar općeg proračuna na godišnjoj razini planirani su u iznosu od 1.970,00 eur a u izvještajnom razdoblju ostvarene su u iznosu od 765,37 eur ili 38,85%, u istom izvještajnom razdoblju prethodne godine pomoći od subjekata unutar općeg proračuna izvršene su u iznosu od 238,90 eur ili 320,37%.

Prihodi od imovine na godišnjoj razini planirani su u iznosu od 30,00 eur a u izvještajnom razdoblju nisu ostvareni, u istom izvještajnom razdoblju prethodne godine prihodi od imovine ostvareni su u iznosu od 0,02 eur

Prihodi od prodaje proizvoda i robe te pruženih usluga i prihodi od donacija na godišnjoj razini planirani su u iznosu od 500,00 eur a u izvještajnom razdoblju ostvareni su u iznosu od 500,00 eur ili 100,00%, u istom izvještajnom razdoblju prethodne godine navedeni prihodi nisu ostvareni.

Prihodi iz nadležnog proračuna na godišnjoj razini planirani su u iznosu od 93.110,00 eur a u izvještajnom razdoblju ostvareni su u iznosu od 46.130,00 eur ili 49,54%, u istom izvještajnom razdoblju prethodne godine prihodi iz nadležnog proračuna ostvareni su u iznosu od 33.731,50 eur ili 136,76%.

Ostali prihodi na godišnjoj razini planirani su u iznosu od 4.898,11 eur, u izvještajnom razdoblju ostvareni su u iznosu od 55,48 eur ili 1,13% a u istom izvještajnom razdoblju prethodne godine ostali prihodi nisu ostvareni.

Ukupni rashodi financijskog plana za izvještajno razdoblje od 01.01. do 30.06.2023. godine iznose **56.943,79 eur**.

Rashodi poslovanja na godišnjoj razini planirani su u iznosu od 115.685,00 eur, a ostvareni su u iznosu od 56.943,79 eur, odnosno 49,22%, u istom izvještajnom razdoblju prethodne godine navedeni rashodi izvršeni su u iznosu od 46.418,,83 eur ili 122,67%, a što je najvećim dijelom posljedica povećanja cijena na tržištu.

Rashodi za zaposlene na godišnjoj razini planirani su u iznosu od 82.800,00 eur a ostvareni su u iznosu od 41.067,74 eur ili 49,60% a u itom izvještajnom razdoblju prethodne godine navedeni rashodi izvršeni su u iznosu od 32.689,92 eur ili 125,63%.

Materijalni rashodi na godišnjoj razini planirani su u iznosu od 32.525,00 eur a ostvareni su u iznosu od 15.732,81 eur ili 48,37% a u itom izvještajnom razdoblju prethodne godine navedeni rashodi izvršeni su u iznosu od 13.560,75 eur ili 116,02%.

Financijski rashodi na godišnjoj razini planirani su u iznosu od 360,00 eur a ostvareni su u iznosu od 143,24 eur ili 39,79% a u itom izvještajnom razdoblju prethodne godine navedeni rashodi izvršeni su u iznosu od 168,16 eur ili 85,18%.

Rashodi za nabavu nefinancijske imovine nisu planirani.

Izdaci za financijsku imovinu i otplate zajmova nisu planirani.

Iz prethodno navedenog proizlazi da je u izvještajnom razdoblju ostvaren manjak prihoda u iznosu od 2.109,18 eur. Preneseni manjak prihoda iz prethodne godine iznosi 823,11 eur, odnosno ukupni manjak prihoda poslovanja DV Ćok Tkon za izvještajno razdoblje u iznosu od 2.932,29 eur, koji se planira pokriti do kraja tekuće godine..

Stanje novčanih sredstava na početku izvještajnog razdoblja iznosilo je 6.864,95 eur dok je stanje novčanih sredstava 30.06.2023.godine iznosilo 8.643,44 eur.

Rashodi poslovanja analitički su prikazani u okviru Posebnog dijela financijskog plana.

|  |
| --- |
| **Posebni dio financijskog plana**  |

Posebni dio financijskog plana u Polugodišnjem izvještaju o izvršenju financijskog plana za izvještajno razdoblje od 01.01. do 30.06.2023. godine iskazuje rashode i izdatke navedenog izvještajnog razdoblja, a prezentira se slijedećem izvještaju:

* Izvršenje po programskoj klasifikaciji

**Posebni dio financijskog plana po programskoj klasifikaciji**

U posebnom dijelu financijskog plana iskazanom po programskoj klasifikaciji evidentirani su rashodi kroz aktivnosti i projekte koji su povezani u programe na temelju zajedničkih ciljeva (razdjel i glava).

Rashodi i izdaci ostvareni u izvještajnom razdoblju od 01.01. do 30.06.2023 godine bili su određeni visinom i namjenom ostvarenih prihoda te su od planiranih sredstava na godišnjoj razini u iznosu od 115.685,00 eur realizirani u iznosu od 56.943,79 ili 49,22%.

|  |
| --- |
| **Izvještaj o zaduživanju na domaćem i stranom tržištu novca i kapitala**  |

U izvještajno razdoblju nije bilo zaduživanja na domaćem i stranom tržištu novca i kapitala.